BLA ดีดบวก 11% โบรกเชียร์ “ซื้อ” เป้า 28.5 บ. ชี้ผลตอบแทนลงทุนสูง-หุ้นมูลค่าถูก
BLA ดีดบวก 11% โบรกเชียร์ “ซื้อ” เป้า 28.5 บ. ชี้ผลตอบแทนลงทุนสูง-มูลค่าถูก
1 ธ.ค. 2563

ผู้สื่อข่าวรายงานว่า ราคาหุ้น บริษัท กรุงเทพประกันชีวิต จำกัด (มหาชน) หรือ BLA ณ เวลา 10.45 น. อยู่ที่ระดับ 22.10 บาท บวก 2.10 บา หรือ 10.50% สูงสุดที่ระดับ 22.50 บาท ต่ำสุดที่ระดับ 21.10 บาท ด้วยมูลค่าการซื้อขาย 108.67 ล้านบาท

ด้าน บล.กสิกรไทย ระบุในบทวิเคราะห์ฯแนะนำ “ซื้อ” ด้วยราคาเป้าหมายที่ 28.5 บาท ระยะกลางมองว่าอัตราผลตอบแทนมีแนวโน้มสูงขึ้นจากอุปทานพันธบัตรที่สูงขึ้น เนื่องจากโครงการใช้จ่ายที่สำคัญของรัฐบาลและการขาดแคลนรายได้ โดยอัตราผลตอบแทนที่สูงขึ้นจะส่งผลดีต่อ BLA จากรายได้จากการลงทุนที่สูงขึ้น
นอกจากนี้ จากกำไรสุทธิที่แตะระดับต่ำสุดแล้ว และมูลค่าหุ้นที่ถูก เชื่อมั่นว่ากลยุทธ์ธุรกิจที่ตั้งเป้าเพิ่มสินค้าที่มีอัตรากำไรสูงจะช่วยลดภาระจากเงินสำรองตามกรมธรรม์ประกันภัยที่ลดลงได้ในระยะกลาง